Deg umedya-agi i d-nekkes seg tezlit “Anebdu aberkan” i d-yeffɣen deg useggas n 2021, nwala-d belli amedyaz yessemres allus n waffir “Aḥeqq win izelfen, yecweḍ” s lekmal-is di taggara n usefru-agi s wazal n ṣa (07) n tikkal, anda i yessemres tanfalit n tgallit “Aḥeqq”. Dagi kan ara nefhem belli amedyaz yessemres aseddid d uwekked deg wawalen-agi id-yettuɣalen akken ad yeẓẓu tikti-ines deg wallaɣ n wid yessmeḥsisen i tezlit-agi, am akken daɣen ad ireṣṣi wa ad rren ddehn-nsen, neɣ ad gren tamawt ɣer temsalt-agi n tmest, anda i yettgalla s yimdanennni iččan ijujaḥ n tmest. Yeqqar-d d awezɣi ad ttewattun neɣ ad ruḥen kan akka am tedla-nni yečča yilef. Amedyaz dagi am akken yeqqar-d mazal ad ikemmel unadi d umennuɣ alama iband lḥeq d tidet.